कार्ति चिदंबरम फिलहाल विदेश नहीं जा सकेंगे, सुप्रीम कोर्ट ने लुक आउट नोटिस बरकरार रखा  
सुप्रीम कोर्ट ने लुक आउट सर्कुलकर जारी किया
फिलहाल विदेश नहीं जा पाएंगे कार्ति
 इस मामले में अगली सुनवाई 11 सितंबर को होगी
18 अगस्त को कोर्ट ने कार्ति चिदम्बरम को 23 अगस्त को सीबीआई मुख्यालय में पेश होने को कहा था. सुप्रीम कोर्ट ने कार्ति को जरूरी दस्तावेजों के साथ सीबीआई मुख्यालय में जाने के लिए कहा था. कार्ति इस दिन सीबीआई पूछताछ में शामिल हुए थे. सीबीआई इस मामले की रिपोर्ट कोर्ट को सौंपेगी. इससे पहले कार्ति की ओर से पेश वरिष्ठ वकील गोपाल सुब्रमण्यम ने पीठ को इस मामले के बारे में विस्तार से बताया. इस पर पीठ ने सवाल किया कि इसका मतलब यह है कि आप इतने पाक साफ हैं कि आप सीबीआई के समक्ष पेश नहीं होना चाहते. जवाब में वरिष्ठ वकील ने कहा कि ऐसा कतई नहीं है कि कार्ति सीबीआई के समक्ष पेश नहीं होना चाहते. इसके बाद पीठ ने उनसे यह जानना चाहा कि कार्ति कब जांच अधिकारी के समक्ष पेश होंगे, जिस पर वरिष्ठ वकील ने कहा कि कार्ति आज ही पेश हो सकते हैं. वहीं सीबीआई की ओर से पेश एडिशनल सॉलिसिटर तुषार मेहता ने पीठ को लिफाफे में रिपोर्ट सौंपते हुए कहा कि कार्ति के खिलाफ सबूत है, हालांकि उन्होंने कहा कि फिलहाल जांच बहुत ही शुरुआती चरण में है.